text: Les investigadores de la Universitat Jaume I porten la ciència a les aules d'infantil, primària i secundària
  Les investigadores de la Universitat Jaume I porten la ciència a les aules d'infantil, primària i secundària Les activitats s'emmarquen en la commemoració del Dia Internacional de la Dona i la Xiqueta en la Ciència
  Una dotzena de grups d'investigació, dos instituts i un centre d'investigació de la Universitat Jaume I han organitzat, amb motiu del Dia Internacional de la Dona i la Xiqueta en la Ciència, diferents activitats en centres educatius d'educació infantil, primària i secundària i visites als laboratoris de la universitat pública de Castelló, sota la coordinació del Projecte de Cultura Científica i Ciència Ciutadana de l'UJI que dirigeix el professor Lluís Martínez.
  Enguany, la celebració està orientada a apropar més la tasca de les investigadores castellonenques a tota la societat i a tots els públics, per a donar a conèixer el seu treball en la ciència, valorar-lo, i mostrar referents actuals i propers. D'una forma més pràctica, mitjançant converses d'investigadores i altres activitats amb l'alumnat de primària i secundària, el públic més jove coneixerà de prop el treball científic de les investigadores que els serviran de referents científics. El programa, que involucra enguany dotze centres i cinc localitats, s'ampliarà en edicions successives.
  A més, el MUCBE de Benicarló incorpora a la seua programació l'exposició «Rostres mediterranis de la ciència», una mostra elaborada per la Fundació Séneca per a la MEDNIGHT 2021 que inclou el perfil de 27 investigadores de l'arc mediterrani en diferents camps del coneixement. L'exposició pot ser visitada a partir del 10 de febrer al Centre Cultural Convent de Sant Francesc.
  El Dia Internacional de la Dona i la Xiqueta en la Ciència (11 de febrer) pretén incentivar la participació de dones i xiquetes en ciència, millorar les seues perspectives en la carrera investigadora i reconèixer totes les seues aportacions a la recerca científica, per tal d'aconseguir una participació més igualitària de dones i xiquetes en l'educació, en l'ocupació i en els marcs de decisió de la ciència. Les Nacions Unides establiren aquesta data en 2015, amb un esperit transformador i dins de l'Agenda 2030 per al Desenvolupament Sostenible.
  ACTIVITATS PER DIA I CENTRE
  Rosa de Llanos (MicroBIO - Microbiologia dels patògens oportunistes i el seu impacte en salut humana) / projecte MicroMón@UJI
  Raquel Castillo (Bioquímica Computacional)
  Victoria Ibáñez (Anàlisi de formes 2D i 3D, Aprenentatge Estadístic en Intel·ligència Artificial, Estereologia)
  Carolina Clausell (ChEMTECh - Enginyeria Química i Tecnologia de Materials)
  Visita laboratoris UJI de la Fundación Secretariado Gitano
  María José Orts i Núria Vicente Agut (ChEMTECh - Enginyeria Química i Tecnologia de Materials)
  Adriana Belda Peña (Institut Universitari de Tecnologia Ceràmica)
  Mónica Hurtado (CPMB - Protecció de Cultius i Biologia Molecular) / projecte MicroMón@UJI
  Juana María Delgado Saborit (Epidemiologia Perinatal, Salut Ambiental i Investigació Clínica). Videoconferència
  Activitats per a tots els grups i tots els nivells d'Infantil a 6é de Primària
  Coordina Paloma Sánchez-Bel (MICS - Grup de Senyalització Cel·lular i Integració Metabòlica), amb Julia Pastor Fernández, Maria Manresa Grao, Raquel Cerveró Sánchez, Victoria Pastor Fuentes (MICS - Grup de Senyalització Cel·lular i Integració Metabòlica), Silvia Ferrer Castillo (Bioquímica Computacional), Mitzi Ordóñez Pérez (GROC-UJI - Grup de Recerca d'Òptica), i Laidy Maidel Alvero González i Deborah Aurora Perini (BIOFISMEM - Biofísica Molecular i Processos de Transport en Membranes)
  Col·legi La Magdalena
  Amelia Simó (Anàlisi de formes 2D i 3D, Aprenentatge estadístic en Intel·ligència Artificial, Estereologia), i una xerrada amb investigadores de GEOTEC la pròxima setmana
  Leonor Hernández (GFM - Fluids Multifàsics)
  Inmaculada Remolar (CEVI - Centre de Visualització Interactiva)
  Informació actualitzada de les activitats: https://www.uji.es//investigacio/base/cultura-cientifica/pc4/acc-divulga/11-feb/base/11F2022